**Preprosta vrečka iz filca**

**Potrebuješ:**

- 2 A4 filca


- nekaj ostankov filca za okrasitev

- šivanko

- nit

- škarje

- poljubni okraski npr. gumbi



**Navodila za delo:**

1. Izberi 2 filca v isti barvi. Od vsakega ob strani odreži trak širok 3 cm. Ta trak ti bo služil kot ročaj.
2. Nato se loti okraševanja. Vzemi filc, ki ga boš uporabil/a za prvo stran tvoje vrečke. Nanj našij poljubne okraske. Za idejo ti ponujam sliko, kjer je vrečka okrašena z krogci različnih velikosti. Modele krogov lahko obrišeš s pomočjo različno velikih kozarcev.
3. Pripravi šivanko in napelji nit ter na koncu naredi vozel. Zašij največji krog na filc. Zatem nanj zašij še manjši krog. V sredino obeh krogov lahko prišiješ še okrasni gumb.
4. Pripravi trak, ki si ga prej odrezal/a in ga prišij na filc kot ročaj. Enako naredi še z drugim trakcem.
5. V zadnjem koraku z enostavnim šivom zašij še oba dela vrečke skupaj in tvoja unikatna vrečka je pripravljena za uporabo.

